Trans Europ Express

Trans Europ Express a l'è stada 'na categorìa de treni espress internazionai doperada in tra el 1958 e 'l 1988, quand che hinn staa sostituii di EuroCity.

 Storia 
L'ideja a l'era del Franciscus Querien den Hollander, president di Ferrovij Olandes, che el 30 de ottober 1953 l'ha parpognuu el sistema che l'è officializzaa in del 1957 e vert dal 1958, cont la collaborazion di ferrovij de la Svizzera, del Lussemburgh, de la Germania, di Paes Bass, d'Italia, del Belgi e de la Franza e, successivament, de la Spagna.

In tra el 1974 e 'l 1988 a l'è sostituii de l'EuroCity, che 'l gh'ha anca la segonda class.

 Principi 
I principi originari, squasi tucc poeu derogaa, seren:
Trazion diesel, che la permetteva de 'vègh no de dattàss ai vari sistema elettrich di lign di Stat different a 'na velocità che la permetteva de vess pussee svelt de vapor. Cont i primm sistema politension e l'elettrificazion massiva hinn nassuu di treni 'me l'elettrotreno RAe 1050 svizzer quadricorrent e i locomotiv 103 todesch che doperaven la red elettrica
Convoeuj bloccaa e reversibij, per permett de fà i tratt de testa pussee a la svelta, sènza girà el treno. Cont i lign olandes, assee servii in la zona de Amsterdam ma mìnga in del rest di tratt, a l'è staa bandonaa
Internazionalità, principi poeu tolt via quand che Franza, Germania e Italia han classificaa 'me TEE i sò cors pussee longh
Material de prima class
Contròll de la dovana in sul tréno senza andàgh giò.
Orari, semper in di midemm orari e de dì, principi poeu derogaa in di ultim agn de servizzi.

 Rotabil 
In princìpi eren doperaa domà di sistema diesel, 'me i autotreni DB VT 11.5, i FFS RAm 500/NS DE 1000, i FS ALn 442-448 e i X 2770. 

Cont el spantegàss de la trazion elettrica on poo de aziend han scernuu di elettrotreni o di locomotiv politension, comè l'elettrotreno FFS RAe 1050, la locomotiva DB 103 e la locomotiva FS E.444, per permett de 'vègh anca pussee velocità.

 Galleria di foto 

 Vos corelaa 
EuroCity

Categoria:Straport in Europa